[pic] | KOMISIJA EVROPSKIH SKUPNOSTI |

Bruselj, 6.12.2005

KOM(2005) 625 končno

2005/0248 (COD)

.

Predlog

UREDBA EVROPSKEGA PARLAMENTA IN SVETA

o pripravi in razvoju statističnih podatkov o izobraževanju in vseživljenjskem učenju

.

(predložila Komisija)

OBRAZLOŽITVENI MEMORANDUM

OZADJE PREDLOGA |

110 | Razlogi in cilji predloga Evropski svet se je na spomladanskem zasedanju leta 2005 strinjal glede ponovnega zagona lizbonske strategije. Sklenil je, da mora Evropa obnoviti temelj svoje konkurenčnosti, povečati svoj potencial rasti in svojo produktivnost, okrepiti socialno kohezijo ter se pri tem osredotočiti na znanje, inovacije in optimalizacijo človeškega kapitala. V zvezi s tem je Evropski svet poudaril, da je „človeški kapital najpomembnejša prednost Evrope“. Primerljivi statistični podatki in kazalniki izobraževanja, usposabljanja in vseživljenjskega učenja so za Evropsko unijo vedno bolj pomembni, saj podpirajo odprto metodo koordinacije na področju politike izobraževanja in usposabljanja. Prav tako so pomembni za politične razprave o človeškem kapitalu, inovativnosti, rasti in konkurenčnosti v okviru zaposlitve, raziskav in inovativnosti ter gospodarske politike. Statistični podatki o izobraževanju in usposabljanju so se v preteklem desetletju pripravljali na podlagi dogovora med državami (neformalni dogovor) za delovanje na tem področju; države so se tako odzvale na Resolucijo Sveta z dne 5. decembra 1994 o spodbujanju statističnih podatkov o izobraževanju in usposabljanju v Evropski uniji (94/C 374/02). Vendar se od zasedanja Evropskega sveta v Lizboni povpraševanje povečuje obe državi in Komisija pa priznavajo, da je treba zahtevek podrobno opredeliti in formalizirati v obliki pravne podlage, da bi se lahko predvideli viri, potrebni za izboljšanje kakovosti in, če je potrebno, za izvajanje novih raziskav. |

120 | Splošno ozadje Da bi prispevali k lizbonski strategiji, so ministri za izobraževanje leta 2001 sprejeli „poročilo o prihodnjih ciljih sistemov izobraževanja in usposabljanja“ ter se prvič dogovorili o skupnih ciljih, ki jih je treba doseči do leta 2010. Leto kasneje sta Svet za izobraževanje in Komisija podprla 10-letni delovni program (znan kot delovni program „Izobraževanje in usposabljanje 2010“), ki se izvaja z odprto metodo koordinacije. Evropski svet je na zasedanju v Barceloni 15. in 16. marca 2002 podprl delovni program in vanj vključil okvirni seznam kazalnikov, ki merijo napredek pri izvajanju trinajstih konkretnih ciljev z odprto metodo koordinacije, da bi evropski sistemi izobraževanja in usposabljanja postali „svetovno merilo kakovosti do leta 2010“. Ti dogovori sestavljajo nov in koherenten strateški okvir Skupnosti za sodelovanje na področjih izobraževanja in usposabljanja. Kazalniki in referenčne ravni povprečne evropske storilnosti („merila uspešnosti“) spadajo med instrumente odprte metode koordinacije. Ministri za izobraževanje so maja 2003 naredili odločilen korak naprej z dogovorom, da je treba pet evropskih meril uspešnosti izpolniti do leta 2010, in hkrati poudarili, da ta merila ne določajo nacionalnih ciljev ali odločitev nacionalnih vlad[1]. Komisija in Svet sta februarja 2004 sprejela skupno začasno poročilo, v katerem je poudarjeno, da je treba izboljšati kakovost in primerljivost obstoječih kazalnikov, zlasti na področju vseživljenjskega učenja. Novembra 2000 je bil sprejet delovni dokument osebja Komisije, ki je določil strategije za razvoj novih kazalnikov za izobraževanje in usposabljanje, da bi se vključile potrebe, ki jih je izrazil Svet. |

130 | Obstoječe določbe na področju, na katero se nanaša predlog Resolucija Sveta z dne 5. decembra 1994 o spodbujanju statističnih podatkov o izobraževanju in usposabljanju v Evropski uniji (94/C 374/02). Uredba Evropskega parlamenta in Sveta (ES) št. 1552/2005 o statističnih podatkih v zvezi s poklicnim usposabljanjem v podjetjih. Posebna uredba za raziskavo, ki zajema samo poseben del usposabljanja v podjetjih. Uredba bo objavljena kmalu, saj je bil v Svetu in Evropskem parlamentu dosežen dogovor. |

141 | Usklajenost z drugimi politikami in cilji Unije Se ne uporablja. |

POSVETOVANJE Z ZAINTERESIRANIMI STRANKAMI IN PRESOJA VPLIVA |

Posvetovanje z zainteresiranimi strankami |

219 | Ni potrebno. |

Zbiranje in uporaba izvedenskih mnenj |

221 | Zadevna znanstvena/strokovna področja Strokovnjaki, s katerimi so potekala posvetovanja, so bili iz nacionalnih statističnih sistemov in so predstavljali nacionalne statistične inštitute, ministrstva za izobraževanje in druge organe, vključene v pripravo statističnih podatkov o izobraževanju, usposabljanju in vseživljenjskem učenju. |

222 | Uporabljena metodologija Pisno posvetovanje in razprava na sestankih delovnih skupin. |

223 | Glavne organizacije/glavni strokovnjaki, s katerimi so potekala posvetovanja Prvi osnutek predlaganega besedila je bil novembra 2004 za pisne pripombe poslan delegatom v delovni skupini za statistične podatke o izobraževanju in usposabljanju (skupina, sestavljena iz koordinatorjev za statistične podatke o nacionalnem izobraževanju in usposabljanju), projektni skupini za raziskavo o izobraževanju odraslih (predstavniki držav članic, vključeni v pripravo raziskave o izobraževanju odraslih) in podskupini UOE (predstavniki držav članic, vključeni v zbiranje administrativnih podatkov o sistemih izobraževanja). Nato je bil pripravljen drugi osnutek in decembra 2004 poslan v drugi krog pisnih pripomb. Januarja 2005 so osnutek predloga obravnavali na letnem srečanju delovne skupine za statistične podatke o izobraževanju in usposabljanju, ki je besedilo osnutka načelno sprejela, vendar dodala predloge za izboljšavo. Nova različica je bila poslana nacionalnim koordinatorjem za statistične podatke o izobraževanju in usposabljanju, da bi 2. marca 2005 dodali končne pripombe. Revidirani predlog je bil predložen v presojo na sestanku Odbora za statistični program v Kopenhagnu od 25. do 27. maja 2005, kjer so generalni direktorji nacionalnih statističnih inštitutov izrazili pozitivno mnenje. |

2249 | Povzetek prejetih in uporabljenih nasvetov Opozoril o potencialno nevarnih tveganjih z nepopravljivimi posledicami ni bilo. |

225 | Večina pripomb, prejetih v tem postopku, je bilo upoštevanih; pripomogle so k razjasnitvi, prečiščenju in poenostavitvi predlaganega besedila. |

226 | Načini za javno dostopnost strokovnih nasvetov Odgovor po posameznih točkah je bil predložen skupinam, s katerimi so potekala posvetovanja, in vključen, kjer je bilo primerno, v ustrezen zapisnik sestanka. |

230 | Presoja vpliva Prva možnost bi bila nadaljnja priprava statističnih podatkov o izobraževanju in usposabljanju v okviru neformalnega dogovora. Vendar to ne bi zagotovilo trajnostnega sistema priprave statističnih podatkov in ne bi zagotavljajo dostopnosti statističnih podatkov in kazalnikov, ki so potrebni za oblikovanje politike na ravni EU in za učinkovite razprave, podprte z dokazi, v okviru odprte metode koordinacije. Druga proučena možnost je bila oblikovanje posebnih pravnih aktov za vsako obstoječo ali načrtovano statistično dejavnost (raziskavo ali zbiranje podatkov). Vendar je obveljalo, da je treba to opraviti po sklenitvi sporazuma o načinu določitve obsega dela in ciljev statističnih podatkov o izobraževanju in vseživljenjskem učenju v Skupnosti. Tako bi se razvijale in izvajale vse posebne dejavnosti ter bi se ohranjala povezava med vsakim posameznim ciljem in splošnim ciljem, ki je jasno določen v predlagani uredbi. |

PRAVNI ELEMENTI PREDLOGA |

305 | Povzetek predlaganega ukrepanja Namen te pravne podlage je vzpostaviti okvir za vse obstoječe in predvidene dejavnosti na področju statističnih podatkov o vseživljenjskem učenju z izjemo poklicnega usposabljanja v podjetjih (ki ga zajema raziskava CVTS), za katerega bo kmalu sprejeta uredba Evropskega parlamenta in Sveta. Dejavnosti zlasti vključujejo metodološki razvoj ter pri tem upoštevajo pomen oblikovanja okvira koherentnih zasnov in primerljivih ukrepov, pomembnost posebnih zbiranj podatkov, zlasti o sistemih izobraževanja in izobraževanja odraslih ter pomembnost splošnih ciljev izboljšanja kakovosti in širjenja podatkov o izobraževanju. Namen je oblikovati pravno podlago za trajnostni sistem priprave podatkov o izobraževanju za podporo političnim razpravam na različnih področjih na ravni EU. |

310 | Pravna podlaga Člen 285 določa pravno podlago za statistične podatke Skupnosti. Svet, ki ravna v skladu s postopkom soodločanja, sprejme ukrepe za pripravo statističnih podatkov, kjer je to potrebno za izvajanje dejavnosti Skupnosti. Ta člen določa zahteve, ki se nanašajo na pripravo statističnih podatkov Skupnosti, in zahteva skladnost s standardi nepristranskosti, zanesljivosti, objektivnosti, znanstvene neodvisnosti, stroškovne učinkovitosti in zaupnosti statističnih podatkov. |

320 | Načelo subsidiarnosti Načelo subsidiarnosti velja, če predlog ne spada pod izključno pristojnost Skupnosti. |

Države članice ne morejo v zadostni meri doseči ciljev predloga iz razloga(-ov) v nadaljnjem besedilu. |

321 | V skladu z načeli subsidiarnosti, kakor so določena v členu 5 Pogodbe ES, cilja iz predlaganega ukrepa, namreč sistematične priprave usklajenih statističnih podatkov Skupnosti o izobraževanju in vseživljenjskem učenju, ni mogoče zadovoljivo doseči s posamičnim delovanjem držav članic, zato ga lažje doseže Skupnost. Čeprav lahko Komisija najbolje organizira zbiranje statističnih podatkov Skupnosti, so države članice pristojne za organizacijo in delovanje nacionalnih statističnih sistemov. Predlog se nanaša le na statistične podatke o izobraževanju, usposabljanju in vseživljenjskem učenju, ki se predložijo Komisiji za pripravo statističnih podatkov Skupnosti. Neposrednega vpliva na pripravo statističnih podatkov za nacionalne namene ni. Ustrezna pravila so določena v Uredbi Sveta (ES) 322/97 z dne 17. februarja 1997 o statističnih podatkih Skupnosti. |

Cilji predloga bodo lažje uresničeni z ukrepi Skupnosti iz razloga(-ov) v nadaljnjem besedilu. |

324 | Nadaljnji razvoj usklajenih statističnih podatkov Skupnosti o izobraževanju, usposabljanju in vseživljenjskem učenju mora zadovoljiti potrebe politike Skupnosti in upoštevati ustrezne mednarodne prakse, dejavnosti in razvrstitve ter dejanske možnosti uporabe opredelitev v posebnem okviru vsake države članice. To zahteva posvetovanje, koordinacijo in načrtovanje na ravni Evropske unije, ki jih lahko najbolje izpelje Komisija. Zajeti statistični podatki temeljijo na obstoječem letnem zbiranju podatkov Eurostata o izobraževanju in na novem zbiranju posameznih podatkov o sodelovanju odraslih pri učnih dejavnostih. Vendar pa se upošteva možnost uporabe drugih virov in možnost razvoja, če je potrebno, drugih statističnih orodij za zadovoljitev jasno določenih novo nastalih potreb po informacijah. |

325 | Bistveno je, da so za spremljanje napredovanja pri izpolnjevanju lizbonskih ciljev in za podporo odprti metodi koordinacije v okviru delovnega programa „Izobraževanje in usposabljanje 2010“ na voljo informacije iz celotne EU. |

327 | Zakonodaja se šteje kot bistven ukrep za izboljšanje razpoložljivosti primerljivih statističnih podatkov Skupnosti na področju, ki ima veliko prednost tako na evropski ravni kot na ravni držav članic. Neuvedba Uredbe in kasnejših izvedbenih ukrepov bi lahko imela resen negativen vpliv na razvoj in spremljanje politike. |

Predlog je zato v skladu z načelom subsidiarnosti. |

Načelo sorazmernosti Predlog je v skladu z načelom sorazmernosti iz razloga(-ov) v nadaljnjem besedilu. |

331 | V skladu z načelom sorazmernosti je ta uredba omejena na minimum, ki je potreben za dosego njenega cilja, in se nanaša le na to, kar je nujno. Določa področja dela in ukrepe, potrebne za pridobitev informacij za določitev njenega obsega, izpusti pa podrobno opredelitev zahtevkov za podatke za izvedbene akte, ki bodo določeni po njenem sprejetju, in sicer za vsako posamezno zbiranje podatkov, kjer bo to zahtevano. Cilj je pomagati upravam Skupnosti in nacionalnim upravam pri razporejanju njihovih virov na podlagi trdnega okvira, v katerem se posamezne zahtevane dejavnosti lahko podrobneje opredelijo. Na nacionalni ravni so za statistične podatke o izobraževanju, usposabljanju in vseživljenjskem učenju odgovorne številne in različne agencije. Upošteva se, da lahko zakonodaja vključi nekatere spremembe v obstoječe dejavnosti nekaterih držav članic – na primer zbiranje dodatnih spremenljivk ali skrajšanje roka pri razpoložljivosti podatkov. Eurostat bo še naprej tesno sodeloval z odgovornimi nacionalnimi organi in bo skušal zmanjšati kakršne koli potencialne težave, ki bi jih povzročila okvirna uredba in kasnejši izvedbeni ukrepi Skupnosti. |

332 | Uredba bo vzpostavila natančno določen okvir za pripravo statističnih podatkov o izobraževanju in vseživljenjskem učenju v Skupnosti in tako olajšala dostopnost, načrtovanje in učinkovitejšo uporabo virov tako na ravni Skupnosti kot na drugih vključenih ravneh (nacionalni, regionalni, lokalni). |

Izbira instrumentov |

341 | Predlagani instrument: uredba. |

342 | Drugi instrumenti ne bi bili primerni iz razloga(-ov) v nadaljnjem besedilu. Izbira ustrezne kategorije akta EP/Sveta je odvisna od zakonodajnega cilja. Glede na potrebe po informacijah na evropski ravni obstaja na področju statističnih podatkov Skupnosti trend, da se za temeljne akte uporabi raje uredbe kot direktive. Uredba je bolj priporočljiva, saj določa iste zakone po celotni Skupnosti in državam članicam ne dopušča, da bi jih uporabile samo delno ali selektivno; uporablja se neposredno, kar pomeni, da je ni treba prenesti v nacionalno zakonodajo. Nasprotno pa so direktive, katerih cilj je uskladitev nacionalnih zakonov, obvezujoče za države članice glede ciljev, nacionalnim organom pa prepuščajo izbiro oblike in metod za dosego cilja, dogovorjenega na ravni Skupnosti; treba jih je prenesti v nacionalno zakonodajo. |

PRORAčUNSKE POSLEDICE |

409 | V obdobju od leta 2007 do 2012 so proračunske posledice ocenjene na 5,4 milijonov eurov, ki so namenjeni predvsem sofinanciranju prve izvedbe raziskave o izobraževanju odraslih, predvidene za leto 2011. V tem obdobju so stroški osebja, potrebnega za izvajanje uredbe, ocenjeni na 6,8 milijonov eurov. Zahtevana proračunska sredstva bodo krili zneski, določeni v Odločbi št. 2367/2002/ES Evropskega Parlamenta in Sveta z dne 16. decembra 2002 o statističnem programu Skupnosti za obdobje od 2003 do 2007[2] in statističnem programu Skupnosti v prihodnjih petih letih. |

DODATNE INFORMACIJE |

560 | Evropski gospodarski prostor Predlagani akt se nanaša na zadevo s področja EGP in ga je zato treba razširiti na Evropski gospodarski prostor. |

1. 2005/0248 (COD)

Predlog

UREDBA EVROPSKEGA PARLAMENTA IN SVETA

o pripravi in razvoju statističnih podatkov o izobraževanju in vseživljenjskem učenju (Besedilo velja za EGP)

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske gospodarske skupnosti in zlasti člena 285(1) Pogodbe,

ob upoštevanju predloga Komisije[3],

ob upoštevanju mnenja Evropske Ekonomsko-socialnega odbora[4],

v skladu s postopkom iz člena 251 Pogodbe,

ob upoštevanju naslednjega:

2. Resolucija Sveta z dne 5. decembra 1994 o spodbujanju statističnih podatkov o izobraževanju in usposabljanju v Evropski uniji[5] je od Komisije in držav članic zahtevala ukrepanje za razvoj statističnih podatkov na tem področju.

3. Evropski svet se je na spomladanskem zasedanju leta 2005 strinjal glede ponovnega zagona lizbonske strategije. Sklenil je, da mora Evropa obnoviti temelj svoje konkurenčnosti, povečati svoj potencial rasti in svojo produktivnost, okrepiti socialno kohezijo ter se pri tem osredotočiti na znanje, inovacije in optimalizacijo človeškega kapitala. Pri tem so zaposljivost, prilagodljivost in mobilnost državljanov za Evropo nujno potrebne.

4. Vseživljenjsko učenje je ključni element za razvoj in spodbujanje kvalificirane, usposobljene in prilagodljive delovne sile. Evropski svet je na spomladanskem zasedanju leta 2005 poudaril, da je „človeški kapital najpomembnejša prednost Evrope“[6]. Cilj integriranih smernic za rast in delovna mesta je vključno s smernicami za politike zaposlovanja držav članic, ki jih je potrdil Svet 12. julija 2005[7], bolje prispevati k lizbonski strategiji in vzpostaviti celostne strategije za vseživljenjsko učenje.

5. Sprejetje poročila Sveta „Cilji sistemov izobraževanja in usposabljanja“ februarja 2001 in nato februarja 2002 sprejetje delovnega programa za to desetletje o spremljanju tega poročila pomenita pomemben korak pri prevzemu obveznosti za posodobitev in izboljšanje kakovosti sistema izobraževanja in usposabljanja držav članic. Kazalniki in referenčne ravni povprečne evropske storilnosti („merila uspešnosti“) spadajo med instrumente odprte metode koordinacije, ki so pomembni za delovni program „Izobraževanje in usposabljanje 2010“[8]. Ministri za izobraževanje so maja 2003 naredili odločilen korak naprej z dogovorom, da je treba pet evropskih meril uspešnosti izpolniti do leta 2010, in hkrati poudarili, da ta merila ne določajo nacionalnih ciljev ali odločitev nacionalnih vlad[9].

6. Svet je junija 2005 sprejel sklepe o „novih kazalnikih v izobraževanju in usposabljanju“[10]. V teh sklepih Svet poziva Komisijo, naj Svetu predloži strategije in predloge za razvoj novih kazalnikov na posameznih devetih področjih izobraževanja in usposabljanja.

7. Svet je novembra 2004 sprejel tudi sklepe o evropskem sodelovanju na področju poklicnega izobraževanja in usposabljanja in se strinjal, da mora na evropski ravni prednost imeti „izboljšanje obsega, natančnosti in zanesljivosti statističnih podatkov o poklicnem izobraževanju in usposabljanju, da se zagotovi ocena napredka“[11].

8. Primerljive statistične informacije na ravni Skupnosti so nujno potrebne za razvoj strategij izobraževanja in vseživljenjskega učenja ter za spremljanje napredka pri njihovem izvajanju. Priprava statističnih podatkov mora temeljiti na okviru koherentnih zasnov in primerljivih podatkov, da bi se vzpostavil integriran evropski sistem statističnih informacij o izobraževanju, usposabljanju in vseživljenjskem učenju.

9. Komisija (Eurostat) zbira podatke o poklicnem usposabljanju v podjetjih v skladu z „Uredbo Evropskega parlamenta in Sveta o statističnih podatkih v zvezi z poklicnim usposabljanjem v podjetjih“[12]. Vendar je za zagotovitev trajnostne priprave in razvoja statističnih podatkov o izobraževanju in vseživljenjskem učenju potreben širši pravni okvir, ki vključuje vsaj vse ustrezne obstoječe in načrtovane dejavnosti. Komisija (Eurostat) od držav članic na prostovoljni osnovi zbira letne podatke o izobraževanju, pri tem pa v okviru skupnega ukrepa, ki se navadno imenuje „zbiranje podatkov UOE“, sodeluje z OECD in statističnim inštitutom organizacije UNESCO (UIS). Komisija (Eurostat) zbira podatke o izobraževanju, usposabljanju in vseživljenjskem učenju tudi iz drugih podatkovnih virov o prebivalstvu, kot so raziskava o delovni sili Evropske unije[13] in statistični podatki Evropske unije o prihodkih in življenjskih razmerah[14] ter iz njihovih priložnostnih modulov.

10. Ker ciljev ukrepa, tj. oblikovanja skupnih statističnih standardov, ki omogočajo pripravo usklajenih podatkov, države članice ne morejo doseči v zadostni meri in se zato lahko bolje dosežejo na ravni Skupnosti, lahko Skupnost sprejme ukrepe v skladu z načelom subsidiarnosti, kakor je določeno v členu 5 Pogodbe. V skladu z načelom sorazmernosti, ki ga določa navedeni člen, ta uredba ne presega tistega, kar je nujno za dosego teh ciljev.

11. Pripravo posebnih statističnih podatkov Skupnosti urejajo pravila, določena v Uredbi Sveta (ES) št. 322/97 z dne 17. februarja 1997 o statističnih podatkih Skupnosti[15].

12. Prenos zaupnih statističnih podatkov urejajo pravila, določena v Uredbi Sveta (ES) št. 322/97 in v Uredbi Sveta (Euratom, EGS) št. 1588/90 z dne 11. junija 1990 o prenosu zaupnih podatkov na Statistični urad Evropskih skupnosti[16].

13. Uredba Komisije (ES) 831/2002 z dne17. maja 2002 o izvajanju Uredbe Sveta (ES) št. 322/97 o statističnih podatkih Skupnosti glede dostopa do zaupnih podatkov v znanstvene namene[17] je določila pogoje, pod katerimi bi bilo mogoče odobriti dostop do zaupnih podatkov, poslanih organom Skupnosti.

14. Opravljeno je bilo posvetovanje z Odborom za statistični program v skladu s členom 3 Sklepa Sveta 89/382/EGS, Euratom, z dne 19. junija 1989 o ustanovitvi Odbora za statistične programe Evropskih skupnosti –

SPREJELA NASLEDNJO UREDBO:

Člen 1

Predmet

Ta uredba vzpostavlja skupni okvir za sistematično pripravo statističnih podatkov Skupnosti na področju izobraževanja in vseživljenjskega učenja.

Člen 2

Opredelitve

Za namene te uredbe:

(a) „statistični podatki Skupnosti“ so statistični podatki Skupnosti, kot so opredeljeni v prvi alinei člena 2 Uredbe (ES) št. 322/97;

(b) „priprava statističnih podatkov“ je priprava statističnih podatkov, kot je opredeljena v drugi alinei člena 2 Uredbe (ES) št. 322/97;

(c) „nacionalni organi“ so nacionalni organi, kot so opredeljeni v tretji alinei člena 2 Uredbe (ES) št. 322/97;

(d) „izobraževanje“ je organizirana in trajnostna komunikacija, s katero se izvaja učenje[18];

(e) „vseživljenjsko učenje“ je učna dejavnost, ki poteka skozi vse življenje, da bi se izboljšali znanje, spretnosti in sposobnosti za osebne, državljanske, socialne namene in/ali namene, povezane z zaposlovanjem[19].

Člen 3

Področja

Ta uredba se nanaša na pripravo statističnih podatkov na treh področjih:

15. področje 1 zajema statistične podatke o sistemih izobraževanja in usposabljanja;

16. področje 2 zajema statistične podatke o sodelovanju odraslih pri vseživljenjskem učenju;

17. področje 3 zajema druge statistične podatke o izobraževanju in vseživljenjskem učenju, kot so statistični podatki o človeškem kapitalu, socialnih in gospodarskih koristih izobraževanja, ki niso zajeti v področjih 1 in 2.

Priprava statističnih podatkov na teh področjih se izvede v skladu s Prilogo.

Člen 4

Statistični ukrepi

1. Priprava statističnih podatkov Skupnosti na področju izobraževanja in vseživljenjskega učenja se izvaja s posameznimi statističnimi ukrepi, ki so določeni v nadaljevanju:

- redno posredovanje statističnih podatkov o izobraževanju in vseživljenjskem učenju s strani držav članic v rokih, določenih za področji 1 in 2;

- uporaba drugih sistemov in raziskav statističnih informacij, da bi se zagotovili dodatne statistične spremenljivke in kazalniki za izobraževanje in vseživljenjsko učenje, ki ustrezajo področju 3;

- razvoj, izboljšanje in posodobitev standardov in priročnikov o statističnih okvirih, zasnovah in metodah;

- izboljšanje kakovosti podatkov, zlasti primerljivosti, natančnosti in pravočasnosti;

- izboljšanje razširjanja, dostopnosti in dokumentiranja statističnih informacij.

Komisija bo upoštevala razpoložljive zmogljivosti v državah članicah za zbiranje in obdelavo podatkov ter razvoj zasnov in metod.

Kjer je primerno, je posebna pozornost namenjena regionalnemu vidiku in vidiku spola zbranih podatkov.

2. Kadar koli je mogoče, Komisija (Eurostat) sodeluje z Organizacijo za ekonomsko sodelovanje in razvoj (OECD), statističnim inštitutom organizacije UNESCO (UIS) in drugimi mednarodnimi organizacijami, da bi se zagotovila mednarodna primerljivost podatkov in ne bi prišlo do podvojitve prizadevanj, zlasti glede razvoja in izboljšav statističnih zasnov in metod ter predložitve statističnih podatkov držav članic.

3. Kadar koli se pojavijo nove zahteve po podatkih ali neustrezna kakovost podatkov ter pred vsakim zbiranjem podatkov Komisija (Eurostat) vpelje pilotne študije, ki jih države članice prostovoljno izvedejo. Takšne pilotne študije se izvedejo, da se oceni izvedljivost ustreznega zbiranja podatkov; pri tem se upoštevajo koristi dostopnosti podatkov v primerjavi s stroški zbiranja in obremenitvijo pošiljateljev podatkov.

Člen 5

Prenos mikro podatkov posameznikov

Če je za pripravo statističnih podatkov Skupnosti potrebno, države članice prenesejo mikro podatke posameznikov Komisiji (Eurostatu) v skladu z določbami o prenosu zaupnih podatkov iz Uredbe (ES) št. 322/97 in Uredbe (Euratom, EGS) št. 1588/90. Države članice zagotovijo, da preneseni podatki ne omogočajo neposredne prepoznavnosti statističnih enot (posameznikov).

Člen 6

Izvedbeni ukrepi

18. Ukrepi, potrebni za izvajanje te uredbe, vključno z ukrepi, ki upoštevajo ekonomske in tehnične spremembe v zvezi z zbiranjem, prenosom in obdelavo podatkov, se sprejmejo v skladu s postopkom iz člena 7(2).

19. Izvedbeni ukrepi, ki zadevajo statistične ukrepe, določene v členu 4(1), zajemajo:

a) izbiro in opis ter prilagoditev in spremembo vsebin, ki jih področja zajemajo, in njihove značilnosti;

b) razčlenitve značilnosti;

c) periodičnost in roke za prenos rezultatov.

20. Ko se navedeni ukrepi sprejmejo, se upošteva zlasti sledeče:

a) za področje 1 se upoštevajo zadnji sporazumi med UIS, OECD in Komisijo (Eurostat) o zasnovah, opredelitvah, oblikah zbiranja podatkov in njihovi obdelavi;

b) za področje 2 se upoštevajo rezultati prve izvedbe raziskave o izobraževanju odraslih od leta 2005 do 2007 ter nadaljnji razvoj;

c) za področje 3 se upošteva posebno ozadje uporabe virov, ki so bili porabljeni, potem ko so se ustrezno proučile potrebe in nedostopnost statističnih podatkov, zahtevanih v obstoječih virih.

Člen 7

Odbor

1. Komisiji pomaga Odbor za statistični program.

2. Pri sklicevanju na ta odstavek se uporabljata člena 5 in 7 Sklepa 1999/468/ES, ob upoštevanju določb člena 8 Sklepa.

Obdobje, določeno v členu 5(6) Sklepa 1999/468/ES, traja tri mesece.

3. Odbor sprejme svoj poslovnik.

Člen 8

Začetek veljavnosti

Ta uredba začne veljati dvajseti dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju, […]

Za Evropski parlament Za Svet

Predsednik Predsednik

PRILOGA

Področja

PODROČJE 1: SISTEMI IZOBRAŽEVANJA IN USPOSABLJANJA

1. Cilj

Cilj tega zbiranja podatkov je zagotoviti primerljive podatke o ključnih vidikih sistemov izobraževanja in usposabljanja, zlasti o sodelovanju in zaključku izobraževalnih programov ter o višini in vrsti virov, dodeljenih za izobraževanje in usposabljanje.

2. Področje uporabe

Zbiranje podatkov zajema vse domače izobraževalne dejavnosti, ne glede na to, katere ustanove jih imajo v lasti ali so zanje odgovorne (javne ali zasebne, nacionalne ali tuje) in ne glede na mehanizme izobraževanja. Obseg zbiranja podatkov se prav tako razširi na vse vrste študentov in vse starostne skupine.

3. Zajete vsebine

Zbirajo se podatki o študentih, osebju in stroških, kar omogoča izračun kazalnikov o vložku, postopku in rezultatu sistemov izobraževanja in usposabljanja.

Države članice prenesejo ustrezne informacije (meta podatki) ter opišejo posebnosti nacionalnih sistemov izobraževanja in usposabljanja, njihovo skladnost z mednarodnimi razvrstitvami in kakršna koli odstopanja od opisa zahtevkov za podatke ter vse druge informacije, ki so nujne za razumevanje podatkov in sestavo primerljivih kazalnikov.

4. Periodičnost

Podatki in meta podatki se, če ni določeno drugače, posredujejo letno, v rokih, dogovorjenih med Komisijo (Eurostat) in nacionalnimi organi.

PODROČJE 2: SODELOVANJE ODRASLIH PRI VSEŽIVLJENJSKEM UČENJU

1. Cilj

Cilj tega zbiranja podatkov je zagotoviti primerljive podatke o sodelovanju in nesodelovanju odraslih pri vseživljenjskem učenju.

2. Področje uporabe

Statistična enota je posameznik; zajeta je vsaj starostna skupina od 25 do 64 let. V primeru zbiranja informacij z raziskavo, se je treba, kjer je možno, izogniti približnim podatkom.

3. Zajete vsebine

Mikro podatki o sodelovanju pri učnih dejavnostih in o njihovih značilnostih le-teh se prenesejo Komisiji (Eurostat). Zbirajo se tudi socio-demografske informacije. Informacije o spretnostih, določenih na podlagi samoocene, in sodelovanju pri socialnih in kulturnih dejavnostih se prav tako zbirajo predvsem kot pojasnjevalne spremenljivke, ki so uporabne za nadaljnjo analizo profila sodelujočih in nesodelujočih.

4. Periodičnost

Podatki se posredujejo vsakih pet let.

PODROČJE 3: DRUGI STATISTIČNI PODATKI O IZOBRAŽEVANJU IN VSEŽIVLJENJSKEM UČENJU

1. Cilj

Cilj tega zbiranja podatkov je zagotoviti nadaljnje primerljive podatke o izobraževanju in vseživljenjskem učenju za podporo posebnim politikam na ravni Skupnosti, ki niso vključene v področji 1 in 2.

2. Področje uporabe

Drugi statistični podatki o izobraževanju in vseživljenjskem učenju lahko zadevajo zlasti naslednje vidike:

(a) statistični podatki o izobraževanju in gospodarstvu, ki se na ravni Skupnosti zahtevajo za spremljanje politik na področju izobraževanja, raziskav, konkurenčnosti in rasti;

(b) statistični podatki o izobraževanju in trgu dela, ki se na ravni Skupnosti zahtevajo za spremljanje politike zaposlovanja;

(c) statistični podatki o izobraževanju in socialni vključenosti, ki se na ravni Skupnosti zahtevajo za spremljanje politik na področju revščine in socialne vključenosti.

Za področja, navedena v tem oddelku, se potrebni podatki pretežno pridobivajo iz obstoječih virov statističnih ali drugih podatkov (npr. s področja socialne in ekonomske statistike).

ZAKONODAJNI FINANČNI IZKAZ

1. NASLOV PREDLOGA

Predlog za uredbo Evropskega parlamenta in Sveta v zvezi s pripravo in razvojem statističnih podatkov o izobraževanju in vseživljenjskem učenju.

2. OKVIR ABM/ABB

Zadevno(-a) področje(-a) in povezana(-e) dejavnost(-i):

Izobraževanje in kultura Izobraževanje

Zaposlovanje in socialne zadeve Zaposlovanje in Evropski socialni sklad

Statistika Priprava statističnih podatkov

3. PRORAČUNSKE VRSTICE

3.1. Proračunske vrstice (vrstice za poslovanje in z njimi povezane vrstice za tehnično in upravno pomoč (nekdanje vrstice BA)) z navedbo imena postavke:

29 02 01 – Politika statističnih podatkov

3.2. Trajanje ukrepa in finančni vpliv:

Predlog ne predvideva zaključka ukrepa. Predvideva letno pripravo statističnih podatkov o izobraževalnih sistemih in sistemih usposabljanja ter pripravo statističnih podatkov o sodelovanju odraslih v vseživljenjskem učenju vsakih pet let, z začetkom leta 2011. Dotacije za države članice so omejene na prvo izvedbo raziskave o sodelovanju odraslih pri vseživljenjskem učenju.

3.3. Značilnosti proračuna ( po potrebi se dodajo vrstice ):

Proračunska vrstica | Vrsta odhodkov | Novi | Prispevek Efte | Prispevki držav prosilk | Razdelek v finančni perspektivi |

29 0201 | Neobv. | Dif. | NE | DA | NE | Št. 3 – notranje politike |

29 0101 | Neobv. | Nedif. | NE | NE | NE | Št. 3 – notranje politike |

29 0102 | Neobv. | Nedif. | NE | NE | NE | Št. 3 – notranje politike |

4. POVZETEK SREDSTEV

4.1. Finančna sredstva

Okvirni finančni izkaz. Znesek potrebnih sredstev je vključen v petletni statistični program Komisije (Odločba št. 2367/2002/ES Evropskega parlamenta in Sveta z dne 16. decembra 2002 o statističnem programu Skupnosti za obdobje od 2003 do 2007, UL L 358, str. 1).

4.1.1. Povzetek odobritev za prevzem obveznosti (OPO) in odobritev plačil (OP)

v mio EUR (na tri decimalna mesta natančno)

Vrsta odhodkov | Oddelek | 2007 | 2008 | 2009 | 2010 | 2011 | 2012 | Skupaj |

Odhodki iz poslovanja[20] |

Odobritve za prevzem obveznosti (OPO) | 8.1 | a | 0,200 | 0,300 | 0,300 | 0,200 | 4,200 | 0,200 | 5,400 |

Odobritve plačil (OP) | b | 0,100 | 0,250 | 0,300 | 0,250 | 2,125 | 2,375 | 5,400 |

Upravni odhodki, vključeni v referenčni znesek[21] |

Tehnična in upravna pomoč (NS) | 8.2.4 | C | 0 |

REFERENČNI ZNESEK SKUPAJ |

Odobritve za prevzem obveznosti | A+c | 0,200 | 0,300 | 0,300 | 0,200 | 4,200 | 0,200 | 5,400 |

Odobritve plačil | b+c | 0,100 | 0,250 | 0,300 | 0,250 | 2,125 | 2,375 | 5,400 |

Upravni odhodki, ki niso vključeni v referenčni znesek[22] |

Človeški viri in z njimi povezani odhodki (NS) | 8.2.5 | d | 1,134 | 1,134 | 1,134 | 1,134 | 1,134 | 1,134 | 6,804 |

Upravni stroški, ki niso vključeni v referenčni znesek, razen stroškov za človeške vire in z njimi povezanih stroškov (NS) | 8.2.6 | e | 0,085 | 0,085 | 0,085 | 0,085 | 0,085 | 0,085 | 0,510 |

Ocenjeni stroški financiranja ukrepa skupaj

OPO, vključno s stroški za človeške vire, SKUPAJ | a+c+d+e | 1,419 | 1,519 | 1,519 | 1,419 | 5,419 | 1,419 | 12,714 |

OP, vključno s stroški za človeške vire, SKUPAJ | b+c+d+e | 1,319 | 1,469 | 1,519 | 1,469 | 3,344 | 3,594 | 12,714 |

Podrobnosti o sofinanciranju

Če predlog vključuje sofinanciranje držav članic ali drugih organov (treba jih je navesti), se v spodnjo preglednico vpiše ocenjena raven tega sofinanciranja (lahko se dodajo vrstice, če ukrep sofinancirajo različni organi):

v mio EUR (na tri decimalna mesta natančno)

Organ, ki sofinancira ukrep | 2007 | 2008 | 2009 | 2010 | 2011 | 2012 | Total |

Država članica | F | 0,000 | 0,000 | 0,000 | 0,000 | 4,000 | 0,000 | 4,000 |

OP, vključno s sofinanciranjem, SKUPAJ | a+c+d+e+f | 1,419 | 1,519 | 1,519 | 1,419 | 9,419 | 1,419 | 16,714 |

4.1.2. Skladnost s finančnim programiranjem

( Predlog je združljiv z obstoječim finančnim programiranjem in z naslednjim finančnim programiranjem (Sporočilo Komisije iz februarja 2004 o finančni perspektivi za obdobje od 2007 do 2013 COM (2004) 101).

( Predlog bo pomenil ponovno programiranje ustreznega razdelka v finančni perspektivi.

( Predlog lahko zahteva uporabo določb Medinstitucionalnega sporazuma[23] (tj. instrumenta prilagodljivosti ali spremembe finančne perspektive).

4.1.3. Finančni vpliv na prihodke

( Predlog nima finančnih posledic za prihodke.

( Predlog ima finančni vpliv – učinek na prihodke je naslednji:

NB: Vse podrobnosti in pripombe glede metode izračuna učinka na prihodke je treba navesti v posebni prilogi.

v mio EUR (na eno decimalno mesto natančno)

Pred ukrepom [Leto n-1] | Stanje po ukrepu |

Število potrebnih človeških virov SKUPAJ | 10,5 | 10,5 | 10,5 | 10,5 | 10,5 | 10,5 |

5. ZNAČILNOSTI IN CILJI

Podrobnosti o ozadju predloga so predstavljene v obrazložitvenem memorandumu. Ta oddelek zakonodajnega finančnega izkaza mora vsebovati naslednje posebne dopolnilne podatke:

5.1. Potreba, ki jo je treba kratkoročno ali dolgoročno pokriti

Za izpolnitev potreb po oblikovanju in spremljanju politike Komisije s pripravo statističnih podatkov o izobraževanju in vseživljenjskem učenju.

5.2. Dodana vrednost zaradi vključitve Skupnosti in skladnost predloga z drugimi finančnimi instrumenti ter možne sinergije

Brez vključitve Skupnosti ti statistični podatki ne bi bili pripravljeni.

5.3. Cilji in pričakovani rezultati predloga ter z njimi povezani kazalniki v okviru ABM

1- Letna priprava statističnih podatkov o izobraževalnih sistemih

2- Priprava statističnih podatkov o izobraževanju odraslih vsakih pet let

3- Priprava drugih statističnih podatkov o izobraževanju in vseživljenjskem učenju, potrebnih za politike EU

5.4. Metoda izvedbe (okvirno)

Centralizirano upravljanje, neposredno s strani Komisije

6. NADZOR IN VREDNOTENJE

6.1. Sistem nadzora

Izvajanje te uredbe bo obravnavano v postopku komitologije, predvidenem v členu 6 Uredbe.

Kot ustrezen sistem nadzora bodo pripravljeni podatki predmet rednih standardiziranih poročil o kakovosti, ki bodo podatke opisala glede na ključne razsežnosti kakovosti: ustreznost, natančnost, pravočasnost, točnost, dostopnost, jasnost, združljivost, skladnost, kot tudi strošek in breme, ki sta dopolnilna in neločljivo povezana vidika kakovosti.

6.2. Ocena

6.2.1. Predhodno vrednotenje

Cilj 2 (priprava statističnih podatkov o izobraževanju odraslih) je bila predmet predhodne ocene, ki jo je leta 2004 interno izvedel Eurostat. Glavni ugotovitvi sta bili, da je zbiranje podatkov o izobraževanju odraslih zaželeno in izvedljivo ter da je zaradi priprave zbiranja podatkov leta 2011 s pilotno študijo treba začeti med 2005 in 2007 ter oceno opraviti leta 2008. Poleg tega je bilo s predhodno oceno ugotovljeno, da je srednjeročno treba zbiranje podatkov zajeti v ustrezni uredbi.

Druga dva cilja sta nadaljevanje obstoječih ukrepov, ki jih trenutno na prostovoljni ravni izvajajo države članice zaradi zbiranja podatkov o izobraževalnih sistemih (cilj 1) in ki se izvajajo v okviru druge obstoječe uredbe (cilj 3).

6.2.2. Ukrepi, sprejeti po vmesnem/naknadnem vrednotenju (na podlagi podobnih preteklih izkušenj)

Se ne uporablja.

6.2.3. Oblika in pogostost prihodnjega vrednotenja

Pilotna študija, s katero naj bi se pripravil cilj 2 (priprava statističnih podatkov o izobraževanju odraslih) bo zaradi priprave naslednjega zbiranja podatkov ocenjena leta 2008 in bo opisala podatke glede na glavne razsežnosti kakovosti: ustreznost, natančnost, pravočasnost, točnost, dostopnost in jasnost, združljivost, skladnost, kot tudi strošek in breme, ki sta dopolnilna in neločljivo povezana vidika kakovosti.

Kot je rečeno v točki 6.1, bodo pripravljeni podatki predmet rednih (vsakih 4-5 let) standardiziranih poročil o kakovosti, ki bodo podatke opisala glede na ključne razsežnosti kakovosti: ustreznost, natančnost, pravočasnost, točnost, dostopnost in jasnost, združljivost, skladnost, kot tudi strošek in breme, ki sta dopolnilna in neločljivo povezana vidika kakovosti.

7. UKREPI PROTI GOLJUFIJAM

Revidiran sistem notranjega upravljanja in nadzora je začel delovati po pobudi Komisije za reformo finančnega upravljanja.

Ta sistem je vključeval večje možnosti notranje revizije.

Letno spremljanje napredka pri izvajanju standardov notranjega nadzora Komisije je namenjeno zagotavljanju obstoja in delovanja postopkov za preprečevanje in odkrivanje goljufij in nepravilnosti.

Sprejeta so bila nova pravila in postopki za glavne proračunske postopke: javni razpisi, donacije, obveznosti, pogodbe in plačila. Navodila za posamezne postopke so na voljo vsem, ki posegajo v finančne akte, da bi pojasnila odgovornosti, poenostavila potek dela in določila ključne kontrolne točke. Na voljo je tudi usposabljanje v zvezi z njihovo uporabo. Navodila se redno pregledujejo in dopolnjujejo.

8. PODROBNOSTI O SREDSTVIH

8.1. Cilji predloga z vidika stroškov financiranja

odobritve za prevzem obveznosti v mio EUR (na tri decimalna mesta natančno)

2007 | 2008 | 2009 | 2010 | 2011 | 2012 |

Uradniki[24] (29 01 01) | A*/AD | 3 | 3 | 3 | 3 | 3 | 3 |

B*, C*/AST | 3.5 | 3.5 | 3.5 | 3.5 | 3.5 | 3.5 |

Osebje, financirano[25] iz člena 29 01 02 | 4 | 4 | 4 | 4 | 4 | 4 |

Drugo osebje[26] financirano iz člena 29 01 04/05 | 0 | 0 | 0 | 0 | 0 | 0 |

SKUPAJ | 10,5 | 10,5 | 10,5 | 10,5 | 10,5 | 10,5 |

Delovna mesta, vključena v preglednico, obstajajo in so trenutno dodeljena nalogam, zajetim v predlagani uredbi.

8.2.2. Opis nalog, ki izhajajo iz ukrepa

Naloge so klasične naloge priprave statističnih podatkov, ki vključujejo:

- Metodološki razvoj za zagotovitev primerljivosti zasnove

- Pilotna študija in študije izvedljivosti

- Priprava vprašalnika in smernic

- Zbiranje podatkov iz držav članic

- Kontrola in validacija podatkov

- Diseminacija in objava podatkov

- Analiza kakovosti

8.2.3. Človeški viri – viri delovnih mest (obvezno)

(Pri navedbi več virov se navede število delovnih mest, ki izhajajo iz vsakega vira)

( Delovna mesta, trenutno dodeljena upravljanju programa, ki se nadomesti ali podaljša

( Delovna mesta, ki so bila predhodno dodeljena v okviru izvajanja LSP/PPP za leto n

( Delovna mesta, ki bodo zahtevana v naslednjem postopku LSP/PPP

( Delovna mesta, ki bodo prerazporejena z uporabo obstoječih človeških virov znotraj zadevne službe (notranja prerazporeditev)

( Delovna mesta, potrebna za leto n, ki niso predvidena za izvajanje LSP/PPP za zadevno leto

8.2.4. Drugi upravni odhodki, vključeni v referenčni znesek (XX 01 04/05 – Odhodki za upravno poslovodenje)

v mio EUR (na tri decimalna mesta natančno)

Proračunska vrstica (številka in ime postavke) | Leto n | Leto n+1 | Leto n+2 | Leto n+3 | Leto n+4 | Leto n+5 in kasneje | SKUPAJ |

Druga tehnična in upravna pomoč |

- notranja |

- zunanja |

Tehnična in upravna pomoč SKUPAJ |

8.2.5. Stroški financiranja človeških virov in z njimi povezani stroški, ki niso vključeni v referenčni znesek

v mio EUR (na tri decimalna mesta natančno)

Vrsta človeških virov | 2007 | 2008 | 2009 | 2010 | 2011 | 2012 |

Uradniki in začasno osebje (29 01 01) | 0,702 | 0,702 | 0,702 | 0,702 | 0,702 | 0,702 |

Osebje, financirano iz člena 29 01 02 (pomožno osebje, napoteni nacionalni izvedenci, pogodbeno osebje itd.) | 0,432 | 0,432 | 0,432 | 0,432 | 0,432 | 0,432 |

Stroški za človeške vire in z njimi povezani stroški (ki NISO vključeni v referenčni znesek) SKUPAJ | 1,134 | 1,134 | 1,134 | 1,134 | 1,134 | 1,134 |

Izračun – Uradniki in začasni uslužbenci

Po potrebi s sklicevanjem na točko 8.2.1

Povprečno 0,108 milijona EUR na osebo in na leto

Izračun – Osebje, financirano iz člena XX 01 02

Po potrebi s sklicevanjem na točko 8.2.1

Povprečno 0,108 milijona EUR na osebo in na leto

8.2.6. Drugi upravni odhodki, ki niso vključeni v referenčni znesek v mio EUR (na tri decimalna mesta natančno) |

2007 | 2008 | 2009 | 2010 | 2011 | 2012 | TOTAL |

29 01 02 11 01 Misije | 0,025 | 0,025 | 0,025 | 0,025 | 0,025 | 0,025 | 0,150 |

29 01 02 11 02 Zasedanja & konference | 0,060 | 0,060 | 0,060 | 0,060 | 0,060 | 0,060 | 0,360 |

29 01 02 11 03 Odbori[28] |

29 01 02 11 04 Študije & posvetovanja |

29 01 02 11 05 Informacijski sistemi |

2. Drugi odhodki za poslovodenje skupaj (XX 01 02 11) |

3 Drugi odhodki upravne narave (opredeliti, vključno s sklicem na proračunsko vrstico) |

Upravni odhodki, razen stroškov za človeške vire in z njimi povezanih stroškov (ki NISO vključeni v referenčni znesek), SKUPAJ | 0,085 | 0,085 | 0,085 | 0,085 | 0,085 | 0,085 | 0,510 |

Izračun – Drugi upravni odhodki, ki niso vključeni v referenčni znesek

[1] Sklepi Sveta z dne 5. maja 2003 o referenčnih ravneh povprečne evropske storilnosti pri izobraževanju in usposabljanju (merila uspešnosti). UL C 134 z dne 7.6.2003.

[2] UL L 358, 31.12.2002.

[3] UL C […], […], str. […].

[4] UL C […], […], str. […].

[5] UL C 374, 30.12.1994, str. 4–6.

[6] Dok. 7619/05, odstavek 34.

[7] UL L 205, 6.8.2005, str. 21–27.

[8] Evropski svet je v Bruslju marca 2003 poudaril pomembnost „meril uspešnosti za določitev najboljše prakse in zagotovitev učinkovitih in uporabnih naložb v človeške vire“.

[9] Sklepi Sveta z dne 5. maja 2003 o referenčnih ravneh povprečne evropske storilnosti pri izobraževanju in usposabljanju (merila uspešnosti). UL C 134, 7.6.2003.

[10] UL 141, 10.6.2005, str. 7–8.

[11] 13832/04/EDUC 204 SOC 499, str. 6.

[12] UL L 255, 30.9.2005, str. 1.

[13] Uredba Komisije (ES) št. 2104/2002, UL L 324, 29.11.2002, str. 14.

[14] Uredba Komisije (ES) št. 1983/2003, UL L 298, 17.11.2003, str. 34.

[15] UL L 52, 22.2.1997, str. 61.

[16] UL L 151, 15.6.1990, str. 1. Uredba, kakor je bila spremenjena z Uredbo (ES) št. 322/97.

[17] UL L 133, 18.5.2002, str. 7.

[18] V skladu z različico Mednarodnih standardov klasifikacije izobraževanja (ISCED) iz leta 1997.

[19] Resolucija Sveta z dne 27.6.2002 o vseživljenjskem učenju UL 2002/C 163/01, str. 1.

[20] Odhodki, ki ne spadajo v poglavje xx 01 zadevnega naslova xx.

[21] Odhodki v okviru člena xx 01 04 naslova xx.

[22] Odhodki v okviru poglavja xx 01, razen odhodkov iz člena xx 01 04 ali xx 01 05.

[23] Glej točki 19 in 24 Medinstitucionalnega sporazuma.

[24] Stroškov zanje referenčni znesek NE krije.

[25] Stroškov zanje referenčni znesek NE krije.

[26] Stroški zanje niso vključeni v referenčni znesek..

[27] S sklicevanjem na posebni zakonodajni finančni izkaz za zadevno(-e) izvajalsko(-e) agencijo(-e).

[28] Opredeliti vrsto odbora in skupino, v katero spada.